השירות הפדרלי לקניין רוחני

תעודת רישום פטנטים רשמית שהשירות מנפק.
השירות הפדרלי לקניין רוחני (ברוסית: Федеральная служба по интеллектуальной собственности; רוספטנט, Роспатент ברוסית) הוא גוף פדרלי, האחראי לפיקוח בתחום ההגנה המשפטית והשימוש בחפצי קניין רוחני, פטנטים, סימני מסחר ויצירות מקוריות תוך שמירה על האינטרסים של הפדרציה הרוסית, אזרחים וגופים משפטיים, כולל אלה שנוצרו במסגרת שיתוף פעולה מדעי וטכני בינלאומי. השירות מהווה יחידת-סמך במשרד לפיתוח כלכלי של הפדרציה הרוסית והוא הגוף הראשי לרשם הפטנטים והמדגמים ברוסיה והוא הגוף הממשלתי האמון על שיתוף פעולה עם הארגון העולמי לקניין רוחני.

השירות מפעיל את המכון הפדרלי לקניין תעשייתי (FIPS), [http://www.faprid.ru/ הסוכנות הפדרלית להגנה משפטית על יצירות אינטלקטואליות צבאיות, מיוחדות ודו-תכליתיות (FAPRID)] והאקדמיה הממלכתית הרוסית לקניין רוחני (RGAIS).

== היסטוריה ==
הגוף הפדרלי הוקם לראשונה 1996 בשם הסוכנות הרוסית לפטנטים וסימני מסחר (Российское агентство по патентам и товарным знакам), שיונקת את שורשיה מגופים קודמים בברית המועצות. בשנת 1918 על פי צו המועצה העליונה לכלכלה לאומית, הוקמה הוועדה להמצאות של המועצה המדעית והטכנית של המועצה העליונה לכלכלה הלאומית (Комитет по делам изобретений при Научно-техническом совете Высшего Совета Народного хозяйства).

בשנת 1931 שונה שמה לוועדה להמצאות של מועצת העבודה וההגנה (Комитет по изобретательству при Совете Труда и Обороны) ובשנת 1947 הפכה לוועדה להמצאות וגילויים (Комитет по изобретениям и открытиям). בשנת 1955 לאחר ארגון מחדש בממשלה הפכה הוועדה לוועדה הממלכתית להמצאות וגילויים תחת הוועדה הממלכתית למדע וטכנולוגיה של ברית המועצות.

עם הקמת הפדרציה הרוסית, בשנת 1992, תפקידי רישום הפטנטים שהיו באחריות הוועדות הקודמות החלו להתבצע על ידי הוועדה לפטנטים וסימני מסחר (Комитет по патентам и товарным знакам) ומשנת 1996 ואילך החלה להיקרא "הסוכנות הרוסית לפטנטים וסימני מסחר".

ב-9 במרץ 2004, במסגרת הרפורמה הפדרלית שיזם נשיא רוסיה ולדימיר פוטין, במסגרת הצו הנשיאותי "אודות מערכת ומבנה הגופים המבצעים הפדרליים", שונה שם הסוכנות הרוסית לפטנטים וסימני מסחר לשירות הפדרלי לקניין רוחני, פטנטים וסימני מסחר ב-24 במאי 2011 הסוכנות שינתה את שמה לשמה הנוכחי: "השירות הפדרלי לקניין רוחני" והוכפפה ישירות לממשלת הפדרציה הרוסית.<ref></ref> אך ב-27 ביוני 2012, פוטין חתם על צו נשיאותי, שבמסגרתו השירות הועבר לאחריות המשרד לפיתוח כלכלי.<ref></ref>

ב-4 באוגוסט 2015 הודיע סגן ראש הממשלה סגן ראש הממשלה איגור שובאלוב על העברת נושאי זכויות יוצרים ממשרד התרבות של הפדרציה הרוסית לתחום שיפוטו של גוף חדש בתחום הקניין הרוחני, המתוכנן להיווצר על בסיס השירות הפדרלי.<ref>[http://tass.ru/kultura/2163679 Шувалов: Минкультуры передаст вопросы авторских прав мегарегулятору на базе Роспатента]</ref>

במרץ 2019 נודע שתקופת הבדיקה של השירות בבקשות לפטנטים של משתתפים בתוכניות ממלכתיות של משרד החינוך והמדע של הפדרציה הרוסית פחתה לשישה חודשים, בעוד שממוצע בקשות לפטנטים בשנת 2018 עמדו על כשמונה חודשים.<ref></ref>

== תפקידים ==
התפקידים העיקריים של השירות הפדרלי לקניין רוחני הם:
* הקפדה על הנוהל למתן הגנה משפטית על חפצי קניין רוחני בפדרציה הרוסית, וכן על הליך השימוש בהם, שנקבע בחוקת הפדרציה הרוסית, בחוקים פדרליים, בסעיפי החוקה ובצווים משפטיים רגולטוריים אחרים;
* בקרה ופיקוח על בחינת בקשות לחפצי קניין רוחני והנפקת רישיונות ומסמכים רשמיים באופן הקבוע בחקיקה של הפדרציה הרוסית;
* רישום זכויות לחפצי קניין רוחני, כמו גם הסכמי רישוי וחוזי הקצאת זכויות בתחום הקניין הרוחני ופרסום מידע אודות חפצים רשומים של קניין רוחני;
* בקרה ופיקוח על קיום הנוהל לתשלום אגרות פטנט ודמי רישום;
* תעודה ורישום של עורכי פטנטים ובקרה על עמידתם בדרישות הקבועות בחקיקה הרוסית.

==גלריה==
<gallery mode="packed" heights="200" widths="200">
קובץ:Патент Консорциум штаммов.jpg|תעודת פטנט
קובץ:Патент Установка для нейтрализации кислых шахтных вод.jpg|פטנט על מודל שירות
קובץ:Патент на промышленный образец № 91106 (Россия).jpg|פטנט על עיצוב תעשייתי
קובץ:Свидетельство на ТЗ Техностиль.JPG|תעודת סימן מסחר
קובץ:Appellation of origin use certificate (Russia).jpg|תעודת רישום שם מקום
קובץ:Software Registration Certificate Form(Russia).jpg|תעודת רישום חומרה
קובץ:Certificate DB Rospatent.jpg|תעודת רישום במאגר נתונים
</gallery>

== ראו גם ==
*המכון הפדרלי לקניין תעשייתי, מכון לרישום פטנטים תעשייתיים

==קישורים חיצוניים==

* 

* [https://new.fips.ru/publication-web חיפוש פטנטים, אישורי רישום] // השירות הפדרלי לקניין רוחני 

==הערות שוליים==

קטגוריה:פטנטים
קטגוריה:רוסיה: ארגונים ממשלתיים